open-index/open-wikipedia-markdown huggingface dataset:
Divertikulóza

alt=Divertikly hrubého čreva|náhľad|Divertikly hrubého čreva, zobrazené pri vyšetrení kontrastnou látkou (irigoskopicky): drobné biele okrúhle útvary, viditeľné hlavne na pravej strane obrázka.
**Divertikulóza** hrubého čreva alebo **divertikulárna choroba** je časté ochorenie vo vyspelých krajinách. Ide o tvorbu vychlípenín (vačkov) v stene hrubého čreva. V najväčšej miere sa vyskytujú v poslednom úseku hrubého čreva – esovitej kľučke (colon sigmoideum). Vznikajú vyklenutím sliznice pod tlakom obsahu čreva spravidla v miestach, kde je stena čreva najslabšia – v miestach prechodu ciev cez črevnú stenu a v medzerách medzi zväzkami svaloviny. Príčinou býva porucha vyprázdňovania u osôb, ktoré konzumujú stravu s malým podielom nestráviteľných zvyškov, produkujúcu tuhú, málo objemnú stolicu, ktorá sa vyprázdňuje pod vyšším tlakom.

Divertikulóza postihuje hlavne staršie osoby. Rizikovými faktormi sú sedavý spôsob života, obezita, fajčenie a strava, produkujúca málo objemnú stolicu. Divertikulóza je prevažne bezpríznaková, ale podkladom pomerne častého zápalového ochorenia – divertikulitídy. Menej často sú divertikly zdrojom krvácania, zriedkavo dochádza k prederaveniu (perforácii). Diagnóza sa najčastejšie stanovuje na základe nálezu irrigoskopického alebo kolonoskopického vyšetrenia. Liečba, zabraňujúca zväčšovaniu rozsahu ochorenia a komplikáciám, spočíva hlavne v úprave stravovacích návykov a životného štýlu.

Terminológia je nejednotná. Väčšinou sa rozdeľuje na nekomplikovanú (asymptomatickú) divertikulózu a komplikovanú (symptomatickú) divertikulózu. Nekomplikovaná divertikulóza sa neprejavuje príznakmi a býva najčastejšie zistená ako náhodný nález pri kolonoskopickom vyšetrení. Komplikovaná divertikulóza sa môže prejavovať chronickou bolesťou brucha, krvácaním do stolice a akútnym zápalom niektorého z divertiklov – divertikulitídou, spravidla akútnou ľavostrannnou divertikulitídou.

## Pozri aj
* divertikulitída

## Zdroje
* Wikiskripta, stránka *Divertikly trávicího traktu, divertikulární choroba rektosigmatu.* https://www.wikiskripta.eu/w/Divertikly_tr%c3%a1vic%c3%adho_traktu,_divertikul%c3%a1rn%c3%ad_choroba_rektosigmatu
* Klener, P.: *Vnitřní lékařství. 3. prepracované a doplnené vydání.* Praha : Galén : Karolinum, 2006. s. 607 – 608. ISBN 80-246-1252-6

Kategória:Choroby hrubého čreva
Kategória:Gastroenterológia
Radoje Ljutovac

thumb|Miesto Ljutovacovho posledného odpočinku.
**Radoje Ljutovac** (* 4. september 1887 – † 25. november 1968) bol srbský vojak, ktorý sa do dejín vojenstva zapísal prvým zostrelom vojenského lietadla systémom zem-vzduch. Podarilo sa mu to 30. septembra 1915, kedy v Európe zúrila prvá svetová vojna a Srbsko čelilo spojenej ofenzíve Rakúsko-Uhorska a Nemecka. Ljutovac zostrelil lietadlo útočiacej rakúsko-uhorskej armády blízko srbského mesta Kragujevac strelou z tureckého dela zabraného počas prvej balkánskej vojny, ktoré pôvodne nebolo určené na boj proti vzdušným cieľom. Ljutovac si za tento čin neskôr vyslúžil najvyššie srbské vojenské ocenenie, *Orden Karađorđeve zvezde*.

## Zdroj

Kategória:Osobnosti prvej svetovej vojny
Kategória:Srbské osobnosti
EL/M-2075

**EL/M-2075 Phalcon** je izraelské lietadlo včasnej výstrahy a riadenia (AWACS), ktoré vzniklo na báze Boeingu 707 a bolo vyvinuté spoločnosťou Elta Systems.

## Konštrukcia
EL/M-2075 dokáže v reálnom čase poskytovať vzdušným silám spravodajské informácie. Lietadlo v čase mieru uskutočňuje hliadkovanie v pohraničných oblastiach a v čase vojny zapezpečuje riadenie vzdušných síl, ktoré je potrebné na dosiahnutie vzdušnej prevahy. Lietadlo je vybavené systémom Phalcon, ktorý pozostáva z radaru typu AESA, identifikátora vlastný-cudzí, ako aj systémov elektronického a komunikačného spravodajstva. 

EL/M-2075 nevyužíva systém mechanicky rotujúcej antény, ako niektoré iné lietadlá AWACS, ale radar s aktívnym elektronickým skenovaním (AESA). Tento rádiolokátor pozostáva zo 768 modulov a poskytuje pokrytie v rozsahu 360 stupňov. Radar dokáže detegovať aj nízko letiace objekty na vzdialenosť stoviek kilometrov počas dňa a noci a za akýchkoľvek poveternostných podmienok. Oproti mechanicky rotujúcej anténe umožňuje aj sledovanie rýchlo manévrujúcich cieľov. 

Lietadlo je vybavené aj systémom ELINT (elektronické spravodajstvo), ktorý prijíma, analyzuje a vyhľadáva radarové signály. Systém COMINT (komunikačné spravodajstvo) dokáže prijímať signály v UHF, VHF a HF pásme, čo mu umožňuje zachytávať leteckú, lodnú alebo pozemnú komunikáciu.
 
## Používatelia
 **[[Čile]]**
:Čilské vzdušné sily - prevádzkujú jedno lietadlo pod označením Condor.

 **[[Izrael]]**
:Izraelské vzdušné sily

## Špecifikácie
### Technické údaje
* **[[Rozpätie krídel]]:** 
* **Dĺžka:** 
* **Výška:** 
* **Nosná plocha:** 
* **[[Hnacia jednotka lietadla|Pohonná jednotka]]:** 4 × turboventilátorový motor Pratt and Whitney JT3D-3B

### Výkony
* **Maximálna rýchlosť:** /h
* **[[dolet (letecká technika)|Dolet]]:** 

## Referencie

Kategória:Lietadlá včasnej výstrahy
Kategória:Lietadlá Boeing
1. liga hádzanárov 2000/01

**1. liga hádzanárov** v sezóne **2000/01** bol 8. ročník 1. ligy hádzanárov, druhej najvyššej hádzanárskej súťaže mužov na Slovensku, spravovanej Slovenským zväzom hádzanej. Súťaže sa na začiatku zúčastnilo 12 družstiev, po vystúpení Stupavy uprostred sezóny ostalo iba 11 družstiev. Víťazom ligy sa stalo družstvo HaK Zempmilk VTJ Michalovce.

## Systém súťaže
Systém súťaže pozostával iba z jednej časti, ktorá sa skladala z 22 kôl. Každý s každým sa stretol raz doma a raz vonku. Víťaz súťaže postúpil do baráže o interligu (HIL) s posledným slovenským tímom interligy. Naopak, posledné družstvo zo súťaže zostúpilo do 2. ligy.
 
## Účastníci

Poznámky: 
* Prešov nahradil svoj rezervný tím, ktorý obsadil v minulej sezóne 7. miesto, pretože kvôli chýbajúcim financiám nenastúpil do interligy.
* Do 1. ligy nenastúpil tím HK Slávia SPU Nitra, ktorý minulú sezónu zostúpil z extraligy. Hral iba 2. ligu.

## Výsledky

Poznámka: Po 11. kole zo súťaže odstúpilo družstvo Stupavy, ktoré malo dovtedy bilanciu 2 výhry a 9 prehier.

## Referencie

## Pozri aj
* Česko-slovenská interliga hádzanárov 2000/01
* 1. liga hádzanárok 2000/01
* 2. liga hádzanárov 2000/01

## Externé odkazy
* Oficiálna stránka Slovenského zväzu hádzanej

## Zdroj
* 1. liga hádzanárov 200/01 na stránke handball.sk

Kategória:Hádzaná v 2000
Kategória:Hádzaná v 2001
Kategória:1. liga hádzanárov
1. liga hádzanárov 2001/02

**1. liga hádzanárov** v sezóne **2001/02** bol 9. ročník 1. ligy hádzanárov, druhej najvyššej hádzanárskej súťaže mužov na Slovensku, spravovanej Slovenským zväzom hádzanej. Súťaže sa na začiatku zúčastnilo 11 družstiev, po odhlasení sa Bojníc uprostred sezóny ostalo iba 10 družstiev. Víťazom ligy sa stalo družstvo ŠK Farmakol Tatran Prešov.

## Systém súťaže
Systém súťaže pozostával iba z jednej časti, ktorá sa skladala z 22 kôl. Každý s každým sa stretol raz doma a raz vonku. Víťaz súťaže postúpil do baráže o interligu (HIL), ktorú odohral s posledným slovenským tímom interligy. Naopak, posledné 2 družstvá súťaže zostúpili do 2. ligy.
 
## Účastníci

Poznámka: MHK Tatran Prešov prešiel behom sezóny transformáciou na ŠK Farmakol Tatran Prešov.

## Výsledky

Poznámka: Po 11. kole (t. j. po jesennej časti) zo súťaže odstúpilo družstvo Bojníc, ktoré bolo vtedy na konci tabuľky bez jediného bodu, a jeho výsledky boli anulované.

## Referencie

## Pozri aj
* Česko-slovenská interliga hádzanárov 2001/02
* 1. liga hádzanárok 2001/02
* 2. liga hádzanárov 2001/02

## Externé odkazy
* Oficiálna stránka Slovenského zväzu hádzanej

## Zdroje
* 1. liga hádzanárov 2001/02 na stránke handball.sk
* 1. liga hádzanárov 2001/02 na stránke mytrnava.sme.sk

Kategória:Hádzaná v 2001
Kategória:Hádzaná v 2002
Kategória:1. liga hádzanárov
Andrej Glatz

**Andrej Glatz** (* 18. február 1947, Košice) je slovenský manažér a bývalý športovec. Je šesťnásobným majstrom Česko-Slovenska v parkúrovom jazdectve, v súčasnosti riaditeľ pre business development v spoločnosti Mercedes-Benz Bratislava, s.r.o. Panónska cesta, Bratislava. Zastáva úrad honorárneho konzula Peruánskej republiky na Slovensku.

## Životopis
### Vzdelanie
Vyštudoval Stavebnú fakultu Slovenskej technickej univerzity v Bratislave a do roku 1976 na fakulte pokračoval ako odborný asistent na katedre ekonomiky. 

### Športová kariéra
Jazdectvu sa začal venovať ako dorastenec v Košiciach. Počas štúdia jazdil za klub *Slávia SVŠT*, kde sa postupne dostal až do reprezentácie SR a ČSSR. Bol členom olympijského družstva na Letných olympijských hrách 1980 v Moskve. Je šesťnásobný majster ČSSR v parkúrovom jazdectve.

### Pracovná kariéra
V rokoch 1984 a 1985 pôsobil vo firme W. Gottschligg. V roku 1990 spoluzaložil spoločnosť Motor-Car Wiesenthal & Co, ktorá bola po štyroch rokoch autorizovaná ako výhradný dovozca spoločnosti Mercedes-Benz pre Slovensko. Od marca 2005 pôsobil ako generálny riaditeľ spoločnosti DaimlerChrysler Automotive Slovakia. Generálnym riaditeľom spoločnosti Mercedes-Benz Slovakia bol od januára 2008 do 1. januára 2019. V súčasnosti je riaditeľ pre business development v spoločnosti Motor-Car Bratislava, s.r.o.

### Diplomatická kariéra
Andrej Glatz je honorárnym konzulom Peruánskej republiky na Slovensku.

## Ocenenia
* Šesťnásobný majster ČSSR v parkúrovom jazdení
* Krištáľové krídlo 2016 

## Referencie

Kategória:Slovenskí podnikatelia
Kategória:Slovenskí manažéri
Kategória:Absolventi Stavebnej fakulty Slovenskej technickej univerzity v Bratislave
Kategória:Držitelia Krištáľového krídla
Kategória:Osobnosti z Košíc
Podraz 4

**Podraz 4** alebo **Podraz IV** je hra z roku 1987 pre počítače ZX Spectrum. Je voľným pokračovaním hry Podraz 3. Je to textová hra pre jedného hráča, ktorá sa ovláda klávesnicou. Autor je Anton Tokár, známy aj ako Antok Software z Revúcej.

Príbeh sa odohráva v roku 1991, čiže 2 roky po udalostiach z prvého diela, na ktoré priamo nadväzuje. Opäť sa vžijeme do role programátora Tima Colemana a opäť sa pokúsite okradnúť zlodeja Jacka Raggera. Ten má tentokrát novú fintu, ako bezprácne získať peniaze, na čo nás znovu upozornia naši kamaráti David Ahl a Arthur Brown.

## Referencie

## Externé odkazy
* Podraz 4 na World of Spectrum
* Podraz 4 na herniarcheolog
 
Kategória:Hry pre ZX Spectrum
Kategória:Počítačové hry z 1987
Oxid železnato-železitý

**Oxid železnato-železitý**, (Fe3O4, FeO.Fe2O3) je podvojný oxid železa. V prírode sa vyskytuje ako minerál, magnetit. Je ferimagnetický do teploty 570&#x20;°C, nad túto teplotu sa stáva paramagnetickým.
vľavo|náhľad|Schéma vysokej pece
Používa sa na výrobu železa vo vysokej peci. V hornej časti pece sa pridavajú železné rudy (napr. magnetit a hematit) spolu s vápencom a koksom. Reakcia koksu so vzdušným kyslíkom, ktorý je do pece vháňaný v dolnej časti, vzniká oxid uhoľnatý, pomocou ktorého prebieha nepriama redukcia rúd. Vzniknutý oxid železnatý klesá do nižšej časti vysokej pece, kde je redukovaný pomocou koksu na železo. Vznikajúci oxid uhličitý reaguje s koksom za vzniku 2 molekúl oxidu uhoľnatého, ktorý ďalej redukuje rudy železa.

## Zdroj

Železnato-železitý
Železnato-železitý
Kategória:Zlúčeniny železa
Kategória:Polovodičové materiály
Kategória:Železné pigmenty
Spolková cesta 1 (Nemecko)

**Spolková cesta 1** (, skrátene **B1**) v Nemecku je 778 kilometrov dlhá spolková cesta. Začína na štátnej hranici s Holandskom v meste Aachen a končí na štátnej hranici s Poľskom v malej dedine Küstrin-Kietz na moste cez rieku Odra.

001
Antonov An-148

**Antonov An-148** je regionálne dvojmotorové prúdové dopravné lietadlo vyvinuté a vyrábané ukrajinskou spoločnosťou Antonov. Stroj dokáže prepraviť do 85 osôb (do 99 vo verzii An-158). Toto lietadlo využívajú prevažne civilné aerolínie na regionálne lety a jeho výroba prebieha v závode Antonov na Ukrajine. Niekoľko strojov An-148-100E však kúpilo aj ruské letectvo, pričom ich montáž sa realizovala v ruskom leteckom závode vo Voroneži.

Lietadlá An-148 nahradili zastarané AN−24, Tu−134, Jak−40 a Jak−42. 

## Vznik a vývoj
Práce na vývoji An-148 boli spustené začiatkom 90. rokov minulého storočia, keď sa hľadala alternatíva za zastarané dopravné lietadlá Tu-134 a Jak-40. Na základe toho vznikol prototyp An-74, ktorý sa osvedčil na prepravu nákladu, avšak bol oveľa menej vhodný na prepravu ľudí. Preto práce na tomto projekte pokračovali a ich výsledkom bol nový model An-74-68. V roku 2002 sa začali prípravy na výrobu prototypu, ktorý bol dokončený v roku 2004. Dňa 17. decembra 2004 sa uskutočnil jeho prvý let a to už s novým názvom An-148. V roku 2009 začala sériová výroba a lietadlo sa začalo používať na komerčných linkách v decembri 2009.

## Varianty
* An-148-100A – základná verzia s maximálnou kapacitou 85 osôb a doletom 
* An-148-100B – verzia s doletom predĺženým na  a maximálnou vzletovou hmotnosťou zvýšenou na 
* An-148-100E – verzia s doletom predĺženým na  a maximálnou vzletovou hmotnosťou zvýšenou na 
* An-158 – predĺžená verzia s maximálnou kapacitou 99 osôb 

## Prevádzkovatelia
vpravo|náhľad|Kokpit An-148-100B
vpravo|náhľad
### Civilní prevádzkovatelia
;
* Air Koryo - prevádzkuje 2 lietadlá An-148-100B
;
* Cubana de Aviación - bolo jej dodaných 6 lietadiel An-158
;
* aerolínie Angara
* Aviakompanija Rossija
;
* aerolínie Ukrajina

### Vojenskí prevádzkovatelia
;
* Vojenské vzdušné sily Ruskej federácie - prevádzkujú 15 lietadiel vo verzii An-148-100E:
** letecká základňa Čkalovskij (Moskovská oblasť) - 9 lietadiel
** 33. samostatný zmiešaný letecký pluk Levašovo (Petrohradská oblasť) - 2 lietadlá
** 30. samostatný transportný zmiešaný letecký pluk Rostov nad Donom - 2 lietadlá
** 32. samostatný transportný zmiešaný letecký pluk Koľcovo - 2 lietadlá

## Špecifikácie

## Referencie

Kategória:Ukrajinské transportné lietadlá
Kategória:Lietadlá Antonov
Magnús Scheving

**Magnús Örn Eyjólfsson Scheving** (* 10. november 1964, Borgarnes, Island) je islandský spisovateľ, podnikateľ, producent, herec a atlét. Je tvorcom, režisérom a hviezdou detskej televíznej show *LazyTown*, v ktorej stvárnil postavu Sportacusa.

## Iné projekty

## Externé odkazy
* 

## Zdroj

Kategória:Dabingoví herci USA
Kategória:Filmoví herci USA
Kategória:Televízni herci USA
1. liga hádzanárov 2002/03

**1. liga hádzanárov** v sezóne **2002/03** bol v poradí 10. ročník 1. ligy hádzanárov, druhej najvyššej hádzanárskej súťaže mužov na Slovensku, spravovanej Slovenským zväzom hádzanej. Súťaže sa zúčastnilo 10 družstiev, rovnako ako na konci minulej sezóny. Víťazom ligy sa stalo družstvo HK 47 Trnava.

## Systém súťaže
Systém súťaže sa oproti predchádzajúcim sezónam zmenil. Popri základnej časti, ktorá pozostávala z 18 kôl a v ktorej sa každý tím s každým stretol raz doma a raz vonku, nasledovala nadstavbová časť. Tá bola tvorená skupinami o 1. až 4. miesto a o 5. až 10. miesto. Víťaz nadstavbovej skupiny o prvú štvorku postúpil priamo do interligy (HIL), v poradí ďalšie 2 družstvá postúpili do prelínacej súťaže o postup do HIL, ktorú odohrali s poslednými dvoma slovenskými tímami interligy. Zo súťaže do 2. ligy žiadne družstvo nezostúpilo, nakoľko sa súťaž v budúcej sezóne rozširovala.

## Účastníci

## Výsledky
### Základná časť

### Nadstavbová časť
;Skupina o 1.4. miesto

;Skupina o 5.10. miesto
(Neúplná tabuľka)

Pozn.: Tabuľká je neúplná. Chýba v nej 5 zápasov: MalackyModra (5. kolo), MalackyPiešťany (7. kolo), ModraTrebišov (8. kolo), MichalovceMalacky (8. kolo) a ModraMalacky (10. kolo).

## Referencie

## Pozri aj
* Česko-slovenská interliga hádzanárov 2002/03
* 1. liga hádzanárok 2002/03
* 2. liga hádzanárov 2002/03

## Externé odkazy
* Oficiálna stránka Slovenského zväzu hádzanej

## Zdroje
* 1. liga hádzanárov 2002/03 na stránke handball.sk
* Denník SME
* Webstránka mesto.sk

Kategória:Hádzaná v 2002
Kategória:Hádzaná v 2003
Kategória:1. liga hádzanárov
Jozef Metelka

**Jozef Metelka** (* 8. september 1986, Piešťany) je slovenský paralympijský reprezentant. Je držiteľom šiestich medailí z Paralympijských hier.

Vyštudoval trénerstvo na Oxford Brookes University. V roku 2010 mu bola po nehode amputovaná časť ľavej nohy pod kolenom.

## Reprezentácia
V cyklistike zdravotne postihnutých sa presadil krátko po vstupe do profesionálneho športu, na majstrovstvách sveta v Mexiku v roku 2014, kde získal jednu zlatú a dve strieborné medaily. Zaradil sa medzi elitu paracyklistov, čo potvrdzuje dlhodobo stabilnými výkonmi na vrcholných podujatiach. V roku 2016 sa zúčastnil na paralympijských hrách v Riu, kde získal dve zlaté a jednu striebornú medailu. Na paralympijských hrách 2020 v Tokiu získal jednu zlatú a jednu bronzovú medailu.

Zúčastní sa aj Letných paralympijských hier 2024 v Paríži.

## Ocenenia
* 2015: Paralympionik roka
* 2020: Paralympionik roka

## Referencie

## Zdroje
* Profil športovca na www.spv.sk
* Oficiálne stránky športovca

Kategória:Osobnosti z Piešťan
Kategória:Žijúci ľudia
Kategória:Absolventi Oxford Brookes University
Kategória:Slovenskí cyklisti
Kategória:Slovenskí paralympionici
Kategória:Slovenskí paralympijskí víťazi
Kategória:Cyklisti na Letných paralympijských hrách 2016
Kategória:Cyklisti na Letných paralympijských hrách 2020
Kategória:Cyklisti na Letných paralympijských hrách 2024
Kategória:Víťazi na Letných paralympijských hrách 2016
Kategória:Víťazi na Letných paralympijských hrách 2020
Petra Smaržová

**Petra Smaržová** (* 4. jún 1990, Valašské Meziříčí) je slovenská zjazdová lyžiarka. Na Zimnej paralympiáde 2014 získala bronzovú medailu v zjazdovom lyžovaní.

## Začiatky
Petra Smaržová začala svoju kariéru na Svetovom šampionáte v Rakúsku v roku 2002.

Zúčastnila sa Zimnej paralympiády 2010 v kanadskom Vancouveri. Na Zimnej paralympiády 2014 v ruskom Soči získala bronzovú medailu v zjazdovom lyžovaní. Na Zimnej paralympiáde 2018 v juhokórejskom  získala 5. miesto v slalome, 5. miesto v obrovskom slalome a 6. miesto v super kombinácii.

V druhom slalome Svetového pohára v Záhrebe získala v januári 2018 tretie miesto.

## Referencie

## Iné projekty

## Zdroj

Kategória:Osobnosti z Valašského Meziříčí
Kategória:Slovenské alpské lyžiarky
Kategória:Slovenskí paralympionici
Kategória:Alpskí lyžiari na Zimných paralympijských hrách 2006
Kategória:Alpskí lyžiari na Zimných paralympijských hrách 2010
Kategória:Alpskí lyžiari na Zimných paralympijských hrách 2014
Kategória:Alpskí lyžiari na Zimných paralympijských hrách 2018
Kategória:Alpskí lyžiari na Zimných paralympijských hrách 2022
Kategória:Slovenskí bronzoví paralympijskí medailisti
Kategória:Medailisti na Zimných paralympijských hrách 2010
Kategória:Medailisti na Zimných paralympijských hrách 2014
Letné paralympijské hry 2020

**XVI. letné paralympijské hry** boli letné paralympijské hry, ktoré sa konali od 24. augusta do 5. septembra 2021 v japonskom Tokiu.

O konaní hier sa rozhodlo v septembri 2013 na zasadaní Medzinárodného olympijského výboru v Buenos Aires. Japonské hlavné mesto porazilo Istanbul. Zo 40 športovísk na olympijské a paralympijské hry bolo k septembru 2018 hotových 23. V marci 2021 bolo oznámené, že hry sa budú konať bez divákov.

## Športy
V programe hier bolo 22 športov. Medzi nové športy patrili bedminton a taekwondo, zrušené boli jachting a futbal so siedmymi hráčmi.

## Slovensko na paralympiáde
14. júla 2021 parastrelec Radoslav Malenovský zložil sľub do rúk prezidentky Zuzany Čaputovej za členov paralympijskej výpravy.

### Slovenskí športovci
Slovenskú výpravu tvorilo 27 športovcov.

## Slovenskí medailisti

## Referencie

## Poznámky

## Iné projekty


Kategória:Šport v 2020
2020
Kategória:Športové podujatia v Tokiu
Karol Zahálka

**Karol Zahálka** (* ?† 2. január 1934, Bratislava, Československo, dnes Slovensko) bol slovenský stredoškolský profesor a organizátor učňovského školstva.

Pedagogicky pôsobil na strednej priemyselnej škole a od roku 1923 pracoval ako inšpektor učňovských škôl 19. obvodu v Bratislave. Bol zakladateľom bratislavských učňovských škôl a tvorcom ich organizačnej štruktúry. Inicioval výstavbu vlastnej budovy učňovských škôl na Vazovej ulici. Zostavil čítanku pre žiakov slovenských živnostníckych škôl so zreteľom na národnú výchovu, československé vlastenectvo a slovanskú vzájomnosť.

## Referencie

Kategória:Osoby s neistým dátumom narodenia
Kategória:Úmrtia 2. januára
Kategória:Úmrtia v 1934
Kategória:Osobnosti z Bratislavy
Kategória:Slovenskí stredoškolskí pedagógovia
Kategória:Slovenskí úradníci
Chrám Matky Božej Počajevskej

**Chrám Matky Božej Počajevskej** je pravoslávny chrám v Holíči.  Stavba bola hotová 29. apríla 2018 a bol slávnostne posvätený a otvorený ako *pravoslávny chrám Počajevskej ikony Matky Božej a sv. Cyrila a Metoda*. Otvoril ho jerej Jakub Jacečko  s primátorom mesta Zdenkom Čambalom a jeho zástupcom Rastislavom Caletkom. 

Na sv. archijerejskej litrurgii, ktorej hlavným celebrantom bol metropolita Rastislav, sa okrem iných zúčastnil aj veľvyslanec Ruskej federácie na Slovensku, Alexej Leonidovič Fedotov. Ide o prvý pravoslávny chrám na Záhorí. 
alt=Pravoslávny kostol v Holíči počas výstavby v roku 2016.|vľavo|náhľad|265x265bod|Pravoslávny kostol v Holíči počas výstavby v roku 2016.

## Referencie


## Pozri aj
* Kaštieľ v Holíči
* Holíč 

Kategória:Pravoslávne chrámy na Slovensku
Kategória:Holíč
Kategória:Stavby v okrese Skalica
Ankogel

**Ankogel** je vrch v pohorí Vysoké Taury v Rakúsku. Dosahuje nadmorskú výšku  Leží na hranici spolkových krajín Salzbursko a Korutánsko. Napriek tomu, že vrch nie je najvyšším vrcholom skupiny Ankogelgruppe (najvyšší je Hochalmspitze – ) dal celej skupine meno. Z vrcholu sú výhľady napr. na Grossglockner, Ennstalské Alpy, až po Dolomity.

## Prístup
Kabínová lanovka z Mallnitzu ide do výšky , čo robí Ankogel jedným z najdostupnejších vrcholov v Alpách.

Výstupové cesty: začiatočný bod – Osnabrücker Hütte  Od chaty stúpa chodník č. 538 okolo vodopádu Fallbach k rázcestiu Fallboden  a ďalej smerom k Unterer a Oberer Schwarzhornsee až na okraj ľadovca Kleinlendkees, ktorý vzápätí prekračuje v západnom smere až pod záverečný vrcholový hrebeň. Ľadovec je zbrázdený trhlinami (nutná ľadovcová výzbroj). Lezenie stupňom I – II. UIAA chodník prekonáva ostrý skalnatý hrebeň ktorý je exponovaný a jeho prechod je závislý na množstve snehu. Dĺžka: Ankogel (4,5 hod.) – zostup (4 hod.) Celkovo 8,5 hod.

## Iné projekty

Kategória:Vrchy v Alpách
Kategória:Vrchy v Rakúsku
Kategória:Trojtisícovky v Rakúsku
Kategória:Vysoké Taury
HKM Šaľa

**HKM Šaľa** je slovenský mužský hádzanársky klub zo Šale. Vznikol v roku 2008 pod *HK Slovan Duslo Šaľa*. V roku 2012 sa do neho včlenil HK Rondis Šaľa, ktorý tým ukončil svoju činnosť. HKM je účastníkom najvyššej domácej súťažeextraligy, do ktorej vstúpil ako víťaz 1. ligy prvýkrát v roku 2014. Najväčší úspech dosiahol v sezóne 2016/17, keď sa stal vicemajstrom krajiny. Klub má okrem seniorského tímu aj dorastenecké, žiacke a prípravkárské oddiely.

## Predchádzajúce názvy klubu
* HK Slovan Duslo Šaľa
* HKM Slovan Duslo Šaľa

## Úspechy
;Najvyššia slovenská súťaž
* 1 x 17px|striebro2016/17
* 1 x 17px|bronz2015/16, 2018/19

## Sezóny

## Európske súťaže
;Vyzývací pohár EHF mužov
* 2016/17: štvrťfinále

## Referencie

## Pozri aj
* HK Slovan Duslo Šaľa

## Zdroje
* Oficiálna stránka klubu
* Profil klubu na stránke Európskej hádzanárskej federácie 
* Profil klubu na stránke the-sports.org  

Kategória:Slovenské hádzanárske kluby
Kategória:Šport v Šali
Kategória:Organizácie založené v 2008
Normanský sloh

náhľad|Katedrála v Peterboroughu
náhľad|Katedrála Durhame, v pozadí zámok 

**Normanský sloh** je „románska architektúra v Anglicku počas vlády normanských kráľov v 11.-12. storoči“. Normani ho potom za križiackych vojen preniesli na Sicíliu, do južného Talianska (Kalábria) a do Palestíny. 

V normanskom slohu sa stavali hrady, pevnosti a v Anglicku najmä monumentálne katedrály, ktoré sa z veľkej časti zachovali, aj keď boli väčšinou v gotike prestavané, novo zaklenuté a vyzdobené. Vyznačujú sa vežami bez helmíc, štvorhrannou vežou nad krížením, veľmi dlhým chórom s pravouhlým zakončením, menšou výškou, mohutnými stĺpmi i arkádami a často pôvodne dreveným stropom. Tento sloh silne ovplyvnil aj ďalší vývoj architektúry v Anglicku.

## Najznámejšie stavby
* Hrad Windsor, prestavaný po roku 1312 a ďalej
* Winchesterská katedrála (zal. 1079)
* Elyská katedrála (zal. 1083)
* Durhamská katedrála (zal. 1093)
* Norwichská katedrála (zal. 1096)
* Peterboroughská katedrála (zal. 1118)

## Galéria
### Anglicko
 
EB 1911 Plan of Ely Cathedral.png|Katedrála v Ely, pôdorys
Sfec-durham-cathedral-2007-263.JPG|Katedrála v Durhame
Norwich Cathedral interior.JPG|Katedrála v Norwichi
DSCF0339, UK, Ely, Cathedral, Nave.jpg|Katedrála v Ely


### Francúzsko, Taliansko
 
Abbaye de Jumièges1.JPG|Opátstvo Jumieges
Chateau gaillard 2.JPG|Zámok Gaillard
Chateau 19 09 2010- 1.JPG|Zámok Falaise (Calvados, Normandia)
MoranoCalabro Castello.JPG|Hrad Morano Calabro
Castello altra visuale.JPG|Hrad Stilo, Kalábria
 

## Referencie


## Iné projekty

## Externé odkazy
* The Normans, a European People 

## Zdroj

Kategória:Románska architektúra
Antonio Tajani

**Antonio Tajani** (* 4. augusta 1953, Rím, Taliansko) je taliansky a európsky politik. V januári 2017 bol po Martinovi Schulzovi zvolený za predsedu Európskeho parlamentu.

## Politická kariéra
### Európska únia
Od roku 1994 bol trikrát zvolený za člena Európskeho parlamentu za taliansku konzervatívnu stranu Forza Italia. Od 8. mája 2008 bol podpredsedom Európskej komisie (EK) zodpovedným za oblasť dopravy. Od 8. februára 2010 do júla 2014 zastával opätovne funkciu podpredsedu EK a tiež bol komisárom pre priemysel a podnikanie.
 
17. januára 2017 bol zvolený 351 hlasmi za predsedu Európskeho parlamentu ako kandidát za frakciu EĽS. V hlasovaní porazil svojho krajana Gianniho Pittellu, ktorý získal iba 282 hlasov.

## Referencie


## Iné projekty

Kategória:Osobnosti z Ríma
Kategória:Talianski politici
Kategória:Európski komisári z Talianska
Kategória:Poslanci Európskeho parlamentu (1994 – 1999)
Kategória:Poslanci Európskeho parlamentu (1999 – 2004)
Kategória:Poslanci Európskeho parlamentu (2004 – 2009)
Kategória:Poslanci Európskeho parlamentu (2014 – 2019)
Kategória:Poslanci Európskeho parlamentu z Talianska
Kategória:Európski komisári pre dopravu
Kategória:Európski komisári pre priemysel a podnikanie
Kategória:Podpredsedovia Európskeho parlamentu
Kategória:Predsedovia Európskeho parlamentu
Kategória:Nositelia Záslužného radu Maďarskej republiky
Aníbal Milhais

**Aníbal Augusto Milhais** (* 9. júl 1895 – † 3. jún 1970) bol portugalský vojak. Milhais si vďaka svojim činom v prvej svetovej vojne vyslúžil prezývku „vojak hodný miliónov iných“ () a bol tiež jediný portugalský vojak bojujúci vo vojne, ktorý získal najvyššie štátne ocenenie, Rad veže a meča.

Milhais sa 9. apríla 1918 pri francúzskej rieke Leie zúčastnil prvého dňa bojov v rámci Ludendorffovej rozbiehajúcej sa operácie Georgette. Jeho úlohou bolo pomocou guľometu typu Lewis kryť ustupujúce portugalské a škótske jednotky. Milhais v krvavej bitke, v ktorej v priebehu pár hodín zahynulo 2 000 a zranenia utrpelo vyše 5 000 vojakov, preukázal neobvyklú odvahu, keď intenzívnou krycou paľbou dokázal sám odraziť dva nemecké útoky. Samotný Milhais sa dostal pod ťažký útok, no pre jeho mohutný odpor dospeli Nemci k presvedčeniu, že útočia na dobre opevnenú pozíciu, a tak sa ho rozhodli obísť, čím sa ocitol na nepriateľskom území obkolesený nemeckými vojakmi. Cestou z obkľúčenia zachránil v bažine uväzneného škótskeho majora a spoločne sa im po troch dňoch podarilo dosiahnuť spojenecké línie a tým sa zachrániť.

O niekoľko mesiacov neskôr sa Milhaisovi pomocou svojho guľometu podarilo opäť bez ďalšej pomoci zadržať nemecký útok a umožniť belgickej jednotke ústup do druhej línie zákopov bez toho, aby utrpeli jedinú stratu. Vďaka hláseniam zachráneného škótskeho dôstojníka a veliteľa belgickej jednotky sa o jeho činoch dozvedelo armádne velenie, na základe čoho bol neskôr priamo na bojisku pred zrakmi 15 000 spojeneckých vojakov vyznamenaný portugalským Radom veže a meča a francúzskym Radom čestnej légie.

## Zdroj

Kategória:Osobnosti prvej svetovej vojny
Kategória:Portugalské osobnosti
Slovania (seriál)

***Slovania*** (; ) je slovensko-ukrajinský 12-dielný historicko-dobrodružný seriál s prvkami fantasy. Seriál je inšpirovaný slovanskou mytológiou. Podľa portálu *FilmNewEurope* pripomína seriál *[[Game of Thrones]] (Hra o tróny)*. Dej sa odohráva na prelome 6. a 7. storočia. Premiéru mal 10. marca 2021 na JOJke a 3. mája 2021 na stanici 1+1.

## Obsadenie

### Hlavné postavy

* Polina Nosykhina ako Draha, sirota, mladá bylinkárka
* Juraj Loj ako Samo / Vlad, neznámy cudzinec
* Dušan Cinkota ako Čarad, žrec hradiska Veľký stôl
* Oleksandr Mavrits ako Bohdan, starešina Veľkého stola
* Tomáš Maštalír ako Radúz, syn starešinu Slavomíra
* Zuzana Fialová ako Božidara, matka Lady
* Jana Kvantiková ako Lada, Radúzova manželka
* Makar Tihomirov ako Belo, mladý pastier
* Andrej „Andy“ Hryc ako Horan, kováč
* Marek Vašut ako Slavomír, starešina hradiska Furnau
* Richard Autner ako Bojan, Radúzov poskok
* Oleg Mosiychuk ako Sokol, žrec hradiska Furnau

### Vedlajšie postavy

* Michal Režný ako Mojmír
* Jana Labajová ako Vlasta
* Anna Adamovich ako Desana, kováčova dcéra
* Oleksandr Rudynskyi ako Zubatý
* Olha Yasynska ako Zora
* Tatiana Mikhina ako Jasna
* Aleksey Tritenko ako Kazimír
* Ashot Arushanov ako Kagan Godrin
* Yevheniya Shymshireyan ako Avarka

## Produkcia

Televízny seriál *Slovania* obsahuje 12 častí, každá 40-minútová epizóda mala rozpočet 300-tisíc eur, čo predstavuje celkovú sumu 3,6 milióna eur. Seriál vyrobila spoločnosť Wandal Production. Na výrobe spolupracovala aj TV JOJ, ktorá projekt podporila 50-timi percentami z rozpočtu. Ministerstvo kultúry Ukrajiny podporilo projekt sumou 830-tisíc eur.

Réžie sa ujal slovenský režisér Peter Bebjak, ktorý stojí za úspešným filmom *[[Čiara (film)|Čiara]]* či seriálmi *[[Za sklom|Za Sklom]]* a *[[Trhlina (miniséria)|Trhlina]]*. Námet a scenár napísali Veronika Kolejáková, Jozef Koleják, Ján Luterán a Kira Lévai.

Nakrúcalo sa od mája do novembra 2019 na severe Ukrajiny, konkrétne v Žytomyrskej oblasti, neďaleko Kyjeva, kde boli pre účely seriálu postavené historické slovanské sídla, v Česku a Maďarsku. Postprodukčné práce prebiehali na Slovensku.

## Série a časti

### 1. séria (2021)

## Referencie



## Externé odkazy

*  na 1+1
*  na JOJke
* 
* Slovania na SerialZone
* 

Kategória:Slovenské televízne seriály
Kategória:Ukrajinské televízne seriály
Kategória:Historické televízne seriály
Kategória:Fantasy televízne seriály
Kategória:Televízne seriály TV JOJ
Kategória:Televízne seriály z roku 2021
MHK Piešťany

**MHK Piešťany** je slovenský hádzanársky klub z Piešťan. Vznikol v roku 1991 odtrhnutím sa hádzanárskeho oddielu od už zaniknutého multišportového klubu *TJ Tesla Piešťany*. Je účastníkom najvyššej domácej súťažeextraligy, do ktorej vstúpil prvýkrát v roku 1993. Po zostupe do nižšej súťaže v roku 1998 sa po niekoľkoročnej prestávke do nej opäť vrátil v roku 2018, keď vyhral 1. ligu. Družstvo hrá svoje zápasy v športovej hale Diplomat aréna s kapcitou 900 miest. Klub má okrem seniorského tímu aj žiacke a prípravkárské tímy. Odchovancom tohoto klubu je aj dlhoročná reprezentačná spojka Daniel Valo.

## Predchádzajúce názvy klubu
* Röhrer MTJ Piešťany
* Röhrer DSD Piešťany
* MTJ Piešťany

## Sezóny
;Česko-Slovensko

;Slovensko

## Referencie

## Zdroje
* Oficiálna stránka klubu
* Profil klubu na stránke slovakhandball.statscore.com  
* Profil klubu na stránke the-sports.org 
* Kronika mesta Piešťany

Kategória:Slovenské hádzanárske kluby
Kategória:Šport v Piešťanoch
0. roky 22. storočia

**0. roky 22. storočia** je desaťročie, ktoré podľa gregoriánskeho kalendára začne piatok 1. januára 2100 a skončí stredu 31. decembra 2109. Pôjde o 10. desaťročie 3. tisícročia a prvé desaťročie 22. storočia.
Kategória:0. roky 22. storočia
Zlyhanie obličiek

náhľad|Zlýhajúca oblička.
**Zlyhanie obličiek** (lat. insufficiencia renalis, angl. kidney failure) je stav, pri ktorom obličky strácajú schopnosť vylučovať z tela odpadové látky a podieľať sa na udržiavaní stabilného vnútorného prostredia organizmu. Klesá množstvo a mení sa zloženie vylučovaného moča, čoho následkom je hromadenie odpadových látok v organizme, v konečnom štádiu životu nebezpečné prevodnenie a zmeny v koncentrácii iónov v krvi, vedúce k zlyhaniu srdca a smrti.

Podľa klasického rozdelenia sa rozpoznáva:

* Akútne zlyhanie obličiek, novšie označenie akútne poškodenie obličiek (lat. insufficiencia renalis acuta, angl. acute kidney failure, novšie acute kidney injury)  býva najčastejšie následkom dehydratácie (odvodnenia) organizmu, toxického pôsobenia najrôznejších látok vrátanie liekov, nedokrvenia obličiek následkom úrazu alebo ochorenia, prekážky v odtoku moča, akútneho zápalu obličiek a ďalších. Jeho dôsledky môžu viesť k smrti v priebehu niekoľkých dní až týždňov. Typické príznaky sú výrazné zníženie alebo úplné zastavenie močenia, celková slabosť, nevoľnosť, bolesti hlavy, zvracanie, rozvoj opuchov, sťažené dýchanie, poruchy vedomia až bezvedomie. Liečba spočíva v urýchlenom odstránení alebo liečbe príčiny akútneho zlyhania obličiek a udržovaní primeranej hydratácie  a vnútorného prostredia organizmu. Obličky dokážu v priaznivom prípade dostatočne obnoviť svoju funkciu v priebehu niekoľkých dní, v nepriaznivom prípade musí byť začatá liečba hemodialýzou.
* Chronicképostupné zlyhávanie obličiek (lat. insufficiencia renalis chronica) pod obrazom chronickej obličkovej choroby (angl. chronic kidney disease, CKD) býva spôsobené poškodením obličiek chronickým zápalom, nefropatiou pri iných ochoreniachdiabetes mellitus, artériová hypertenzia, systémové ochorenia spojiva, vrodené ochorenia a ďalšími príčinami. Pri týchto ochoreniach sa zhoršuje funkcia obličiek postupne, v priebehu rokov. Príznaky sú často nenápadnénapríklad celková slabosť a unaviteľnosť. Dominujú skôr prejavy základného ochorenia a prejavy chýbania hormónov, ktoré sa tvoria v obličkácherytropoetínu, kalcitonínu. Dodržiavaním diety, životosprávy a liečbou spôsobujúceho ochorenia sa dá postup chronického zlyhávania obličiek výrazne spomaliť. Pokiaľ sa chronické zlyhanie obličiek napriek tomu zhorší až do konečného štádia, je nevyhnutná liečba dialýzou alebo transplantácia obličiek.
* Akútne zhoršenie chronického obličkového zlyhania je situácia, kedy sa funkcia obličiek náhle zhorší, spravidla následkom iného závažného ochorenia. Toto zhoršenie môže byť aj závažné, ale väčšinou sa ho podarí zvládnuť po odstránení jeho príčiny.

## Pozri aj

*Akútne poškodenie obličiek
* Chronická obličková choroba
* Hemodialýza

Kategória:Choroby obličiek
Kategória:Nefrológia
Teclast

náhľad|Teclast F6 Pro

**Teclast** je čínsky výrobca spotrebnej elektroniky, predovšetkým tabletov, notebookov a konvertibilných zariadení 2 v 1. Zameriava sa hlavne na lacné a cenovo dostupné zariadenia pre širokú verejnosť. Parametrami patria skôr medzi low-end alebo strednú triedu. Spoločnosť svoje zariadenia predáva celosvetovo na najznámejších čínskych predajných portáloch.

## Notebooky

## Tablety
* Teclast M40
* Teclast M20
* Teclast M89
* Teclast P10
* Teclast P80H
* Teclast P80 Pro
* Teclast A10S
* Teclast A10H
* Teclast T8
* Teclast T10
* Teclast T20
* Teclast X5 Pro
* Teclast X10
* Teclast X98 Plus II
* Teclast 98
* Teclast M50
* Teclast P26T
* Teclast M50HD
* Teclast P30S
* Teclast test by xxx

## Referencie

## Externé odkazy
* Produkty Teclast 

Kategória:Podniky v Číne
HáO TJ Slovan Modra

**HáO TJ Slovan Modra** (celý názov: *Hádzanársky oddiel Telovýchovná jednota Slovan Modra*) je slovenský hádzanársky klub z Modry. Vznikol v roku 1954. Oddiel mužov je účastníkom najvyššej domácej súťažeextraligy, do ktorej vstúpil ako víťaz 1. ligy prvýkrát v roku 2012. Ženský oddiel bol účastníkom 1. ligy, po sezóne 2011/12 prerušil svoju činnosť a obnovil ju až v roku 2018. Klub má okrem seniorských tímov aj dorastenecké a žiacke tímy. Medzi známych odchovancov klubu patria aj dlhoroční reprezentanti Slovenska ako Katarína Dubajová či Juraj Nižnan.

## Predchádzajúce názvy klubu
* TJ Slovan Modra
* HC Slovan Modra
* HO Slovan Modra

## Sezóny

;Muži

;Ženy

## Referencie

## Zdroje
* Oficiálna stránka klubu
* Staršia stránka oddielu žien *archive.org*
* Profil klubu na stránke slovakhandball.statscore.com  
* Profil klubu na stránke the-sports.org 

Kategória:Slovenské hádzanárske kluby
Kategória:Šport v Modre
Kategória:Organizácie založené v 1954
Prechod tepla

thumb|Prechod tepla stenou
**Prechod tepla** alebo staršie **priestup tepla** (po česky: *prostup tepla* alebo staršie *průchod tepla*) je prenos tepla cez (rovnú alebo nerovnú) stenu medzi dvoma tekutinami, čiže kombinácia prestupov tepla medzi tekutinou a stenou a vedenia tepla vnútri steny. Častý príklad tohto javu je výmenník tepla.

Pozor na zámenu s podobným termínom prestup tepla (po česky: *přestup tepla* alebo staršie *přechod tepla*).

## Charakteristika
Prechod tepla je možné považovať za postupnosť prestup tepla – vedenie tepla – prestup tepla.

Za ustáleného stavu je možné pozorovať rozdelenie teplôt podobné ako na našom obrázku, kde \delta je šírka steny, t_1 je teplota látky pred stenou a t_2 je teplota látky za stenou, pričom t_1 > t_2. Na rozhraní kvapaliny a pevnej látky sa (v našom prípade dvakrát) vytvára tzv. *medzná vrstva*, v ktorej dochádza k prudkej zmene teploty, tzv. *tepelný skok*. t_1^\prime je teplota steny na rozhraní s látkou pred stenou, t_2^\prime je teplota steny na rozhraní s látkou za stenou.

Pri ustálenom prúdení rovinnou stenou platí
:q = \alpha_1(t_1-t_1^\prime) = \frac{\lambda}{\delta}(t_1^\prime-t_2^\prime) = \alpha_2(t_2^\prime-t_2),
kde \lambda je súčiniteľ tepelnej vodivosti, q je hustota tepelného toku a α je koeficient prestupu tepla.

Tieto rovnice je možné upraviť do tvaru
:t_1-t_1^\prime = \frac{q}{\alpha_1}
:t_1^\prime - t_2^\prime = \frac{q\delta}{\lambda}
:t_2^\prime - t_2 = \frac{q}{\alpha_2}
Sčítaním rovníc dostaneme
:t_1-t_2 = q\left(\frac{1}{\alpha_1}+\frac{\delta}{\lambda}+\frac{1}{\alpha_2}\right) = \frac{q}{k},
kde k = \frac{1}{\frac{1}{\alpha_1}+\frac{\delta}{\lambda}+\frac{1}{\alpha_2}} sa volá koeficient (súčiniteľ) prechodu tepla (iné názvy: súčiniteľ (koeficient) priestupu tepla, úhrnný koeficient (súčiniteľ) prestupu tepla, úhrnný koeficient (súčiniteľ) prechodu tepla, merná (špecifická) tepelná priestupnosť, merná (špecifická) tepelná priechodnosť, pr(i)eteplivosť , U-hodnota).

## Zdroje

Kategória:Termika
Prestup tepla (rozlišovacia stránka)

**Prestup tepla** môže byť:
*prenos tepla na rozhraní dvoch látok rozdielneho skupenstva, pozri prestup tepla
*výmena tepla, prenos tepla
*prenos tepla cez nejakú vrstvu (napr. cez vrstvu oblečenia alebo cez vymurovku)
*vedná disciplína skúmajúca zákonitosti výmeny tepla
*nepresne: prechod tepla

## Zdroje
HO TJ Strojár Malacky

**HO TJ Strojár Malacky** je slovenský hádzanársky klub z Malaciek. Vznikol v roku 1964, keď sa hádzanársky oddiel včlenil do štruktúr multišportového klubu *TJ Strojár Malacky*. Družstvo mužov je účastníkom najvyššej domácej súťažeextraligyod roku 2016. 1. ligu v tej sezóne nevyhralo, ale ako jediné prejavilo záujem postúpiť do najvyššej ligy. Klub má okrem seniorských tímov aj dorastenecké, žiacke a prípravkárske tímy. Do roku 1969 fungoval aj ženský tím, v súčasnosti sú súčasťou len tímy žiačok.

## Sezóny
Počas česko-slovenskej éry pôsobil mužský tím väčšinou v krajských súťažiach, v rokoch 1974 a 1992 sa mu podarilo postúpiť do 2. SNL (tretia najvyššia česko-slovenská liga).

## Referencie

## Zdroje
* Oficiálna stránka klubu
* Hádzanársky oddiel na stránke klubu TJ Strojár Malacky 
* Profil klubu na stránke slovakhandball.statscore.com  
* Profil klubu na stránke the-sports.org 

Kategória:Slovenské hádzanárske kluby
Kategória:Šport v Malackách
Kategória:Organizácie založené v 1964
Linda Huntová

**Lydia Susanna Hunt** (* 2. apríl 1945 Morristown, New Jersey, Spojené štáty) je americká herečka a držiteľka ceny Academy Awards za film *The Year of Living Dangerously* (1982) a tiež je prvou herečkou ktorá vyhrala túto cenu za stvárnenie postavy opačného pohlavia.

## Životopis
Linda sa narodila 2. apríla 1945 v meste Morristown, v New Jersey. Jej otec bol Raymond Davy Hunt, bol viceprezidentom spoločnosti Harper Fuel Oil. Jej matka, Elsie Doying Hunt, bola učiteľka klavíra, ktorá vyučovala na Hudobnej škole. Má  staršiu sestru.

## Kariéra
Prvý krát sa vo filme objavila v roku 1980 a to v hudobnej komédii Roberta Altmana, *Popeye*. O dva roky neskôr vystupovala ako Billy Kwan vo filme *The Year of Living Dangerously* a za svoju úlohu, čínsko-austrálskeho fotografa Billyho Kwana získala v roku 1983 Oscara za najlepšiu hereckú herečku, ktorá sa stala prvou osobou, ktorá získala Oscara za stvárnenie opačného pohlavia. Navyše, jej postava bola mala podmienku, že musí byť nízkeho vzrastu, ktorý Linda má. Vo filme nosila príčesok, falošné fúzy a ozdobné oči, aby pôsobila jej tvár ázijsky. 

Linda je veľmi obdivovaná aj v divadle, za ktoré získala niekoľko ocenení. Tiež sa aktívne venuje dabingu pre jej netypický hlas a na jej charakter bola vytvorená postava v animovanej rozprávke *The Incredibles* (2004). Filmu sa venuje sporadicky, no od roku 2009 je jednou z hlavných postáv televízneho seriálu *NCIS: Los Angeles* (2009 - 2018).

Linda sa zapísala aj do pamätí hráčov. V známej hernej sérii God Of War bola hlasom titanky Gaia.

## Osobný život
Linda je od roku 1978 vo vzťahu so psychoterapeutkou Karen Kline, svoj vzťah spečatili v roku 2008 svadbou. Spoločne bývajú v historickej časti Hollywoodu v Kalifornií. V mladom veku bol Linde diagnostikovaný hypofýzový dwarfizmus, meria len 1,45 metra.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:LGBT osobnosti USA
Kategória:Osobnosti z New Jersey
Kategória:Držitelia Oscara za najlepší ženský herecký výkon vo vedľajšej úlohe
Kategória:Držitelia ceny AACTA
Brest horský

**Brest horský** (*Ulmus glabra*) je najrozšírenejší európsky strom z rodu brest.

Je to veľký horský strom, rastie do nadmorskej výšky , preferuje vlhkú a humóznu pôdu. Dobre znáša zatienenie. Drevo sa využíva v stavebníctve, vysádza sa ako okrasná drevina. Je odolnejší na „brestový mor“ ako ostatné druhy brestov, aj preto sa dožíva viac ako 400 rokov. Drevo je dekoratívne, tvrdé ale krehké.

## Rozšírenie
Rastie od Írska východne po pohorie Ural a od severného polárneho kruhu po Peloponéz, rastie aj v Iráne. V Škandinávii dokáže formovať brestový les. Bol úspešne introdukovaný aj v Grónsku.

### Na Slovensku
Na území Slovenska ide o pôvodnú drevinu. Rastie v pohoriach na celom území okrem najnižších polôh. Najviac sa zachoval na východe územia. V minulosti bol zastúpený v 0,45 % lesnej plochy, dnes (2008) do 0,03 % = 573 ha. Patrí medzi ohrozené hospodárske dreviny.

## Poddruhy
Niektorí botanici, hlavne Lindquist (1931), navrhujú poddruhy:
*** ''Ulmus glabra'' subsp. ''glabra'' ** na juhu svojho rozšírenia, so širokými listami, stromy majú krátky vidlicovitý kmeň s nízkou a širokou korunou
*** ''Ulmus glabra'' subsp. ''montana'' **(Stokes) Lindqvist na severe svojho rozšírenia (severné Britské ostrovy, Škandinávia), listy sú užšie, stromy majú jeden dlhý kmeň a vysokú úzku korunu. Ale podobné vlastnosti majú aj bresty v Taliansku, výrazne južnejšie.

Medzi týmito populáciami je časté prekrývanie, ich charakteristické vlastnosti môžu byť spôsobený skôr prostredím ako genetikou. Poddruhy napríklad neakceptuje *Flora Europaea*.

## Opis
Jedince niekedy dosahujú výšky 40 m, zvyčajne so širokou a otvorenou korunou, kmeň s priemerom do 2 metrov. Borka má černasté až tmavohnedé sfarbenie, u starých stromov husto rozpukaná do hĺbky. Prirodzene sa reprodukuje semenami. Tento strom je pozoruhodný svojimi veľmi tuhými, pružnými mladými výhonkami. Striedavé listy sú opadavé, 6 až 17 cm dlhé o široké 3 - 12 cm, zvyčajne opakujúce sa s asymetrickou základňou. Lalok často úplne pokrýva krátku (
Image:Wych Elm in Bloom - geograph.org.uk - 1277831.jpg|brest blízko Castle Douglas, Galloway, neskorý apríl
Image:Ulmus glabra. Duddingston, Edinburgh (1).jpg|Kmeň
Image: Wych elm bark.jpg|Kôra, jedinec starý asi 100 rokov
Image:Ulmus glabra (Berg-Ulme) IMG 36365.JPG|kvety 
Image:Wych elm flowers and nascent seeds.jpg|semená
File:Elm seeds.jpeg|nažka v máji; Göteborg, Švédsko
File:Ulmus glaba. Hawthornvale Path, Edinburgh. Samarae.jpg|nažky so semenom v strede
Image:Klijavac ulmus glabra goc 0427.jpg|*U. glabra* semenáčik, s klíčnymi listami ()
Image:Ulmus glabra.jpg|mladé listy s nezrelým ovocím
Image: Ulmus glabra 001.jpg|Listy s ďalšími lalokmi 

***U. glabra'' subsp. ''montana***

File:Ulmus glabra subsp. montana. Near Jack Kane Sports Centre, Edinburgh (1).jpg|*U. glabra* subsp. *montana*, na okraji Edinburghu
File:Ulmus glabra subsp. montana. Near Jack Kane Sports Centre, Edinburgh (2).jpg|Listy toho istého, október
File:Leaves of Ulmus glabra var. montana.jpg|Suché listy *U. glabra* subsp. *montana*


## Referencie

## Iné projekty

## Zdroj

Kategória:Brestovité
Elist

Knižné vydavateľstvo **Elist** vzniklo v roku 2016 ako projekt na podporu začínajúcich autorov. Sídli v Liptovskom Mikuláši. Malo byť zamerané na elektronické knihy. Už v lete 2016 sa tento zámer zmenil a vyšla prvá tlačená kniha - detektívka Anjelik od Romana Horňáka. Popri knihách Elist od roku 2016 vydáva aj učiteľské zápisníky, ktorých vydávanie prebralo po zaniknutom vydavateľstve Druska Books.

Majiteľom Elistu je Peter Hoferek, ktorý sa dostal do povedomia verejnosti ako cestovateľ a autor knihy *Okolo sveta s palcom hore*. Hoferek je jedným z najskúsenejších slovenských stopárov - stopom precestoval viac ako 120 000 kilometrov vo viac ako šesťdesiatich krajinách.

V súčasnosti Elist vydáva cca 30 knižných titulov ročne. Od roku 2017 je členom Združenia vydavateľov a kníhkupcov Slovenska a zúčastňuje sa každoročného knižného veľtrhu Bibliotéka v Bratislave. Distribúciu kníh do kníhkupectiev pre vydavateľstvo Elist zabezpečuje Ikar.

## Služby

* posúdenie kvality rukopisov,
* gramatická a štylistická korektúra,
* vytvorenie a úprava obrázkov,
* zalomenie diela a vyhotovovanie podkladov pre tlač,
* vytvorenie obálky knihy,
* vytvorenie elektronickej knihy (ePub, Mobi, PDF),
* zabezpečenie tlače,
* zabezpečenie vydavateľských povinností vyplývajúcich zo zákona (ISBN, povinné výtlačky),
* zabezpečenie predaja publikácií cez elektronické a kamenné kníhkupectvá,
* skladovanie a logistika pre knihy,
* marketing a propagácia pre jednotlivé tituly

## Ocenenia
Vydavateľstvo Elist získalo ocenenie v čitateľskej ankete Literárna revue za 2. miesto v kategórii kniha roka 2017 (Adriana Gregorová - Druhá) a za 2. miesto v kategórii Debut roka 2017 (Michaela Mihoková - Poškvrnená).

## Referencie

## Externý odkaz
* Oficiálna stránka vydavateľstva Elist
* oficiálny blog majiteľa vydavateľstva Elist 

Kategória:Vydavateľstvá na Slovensku
Kategória:Kníhkupectvá
MHáK Martin

**MHáK Martin** (dlhý názov *Mestský hádzanársky klub Martin*) je slovenský hádzanársky klub z Martina. Vznikol v roku 1949 pod názvom *ZSJ Kriváň Martin*. Družstvo mužov je účastníkom druhej najvyššej domácej súťaže1. ligy. 3-krát bolo účastníkom najvyššej slovenskej ligy, naposledy v sezóne 2014/15. Klub má okrem seniorského tímu aj dorastenecké, žiacke a prípravkárske tímy. 

Najväčším úspechom klubu je dvojnásobné víťazstvo v Slovenskom pohári. Vďaka víťazstvu Česko-slovenskom pohári v roku 1977 postúpilo do Pohára víťazov pohárov EHF, kde sa dostalo do štvrťfinále.

## Predchádzajúce názvy klubu
* ZSJ Kriváň Martin
* TJ Strojárne Martin 
* TJ ZŤS Martin 
* HK TJ ZŤS Martin

## Úspechy
Víťaz Slovenského pohára:
* 2 x 15px1972, 1977

Víťaz Česko-slovenského pohára:
* 2 x 15px1972, 1977

## Európske súťaže
;Pohár víťazov pohárov

## Sezóny
Prvý úspech sa dostavil v roku 1954, keď družstvo mužov postúpilo do 2. ligy, v ktorej zotrvalo 14 sezón. V roku 1968 sa mu prvýkrát podarilo postúpiť do najvyššej súťažeČesko-slovenskej ligy. S prestávkami v nej odohralo 13 sezón, naposledy v sezóne 1987/88.

;Česko-slovenská liga
Vybrané sezóny, v ktorých Martin účinkoval:

;Slovenské súťaže

## Referencie

## Pozri aj
* HK Slávia Medik Martin
## Zdroje
* Oficiálna stránka klubu
* Profil klubu na stránke the-sports.org  
* Průcha, Lukáš. Historie házené v Československu a v českých zemích  

Kategória:Slovenské hádzanárske kluby
Kategória:Šport v Martine
Kategória:Organizácie založené v 1949